[{"text_idx": "#000000", "text": "U\u0308hes korteris toimuv tuleo\u0303nnetus vo\u0303ib ra\u0308ngalt mo\u0303jutada ka teisi kortereid ja nende elanikke. Eelmisel na\u0308dalal toimus Tartus, Annelinna 5-korruselises kortermajas va\u0308ga traagiliste tagaja\u0308rgedega tuleo\u0303nnetus. 17. septembril kell 11.44 teatati ha\u0308irekeskusele, et Tartus Kalda teel po\u0303leb esimese korruse korter, mille aknad purunesid ja tuli ulatub juba va\u0308lja. Pa\u0308a\u0308stjad sisenesid leekides korterisse, kust to\u0303id va\u0308lja mehe, kes osutus kahjuks hukkunuks. Seeja\u0308rel toodi va\u0308lja meesterahvast kannatanu, kes anti u\u0308le kiirabile ja viidi haiglasse. Kustutusto\u0308o\u0308de ka\u0308igus leiti korterist veel u\u0308ks hukkunud mees. Po\u0303lengusuits levis ka u\u0308lemistesse korteritesse, kust pa\u0308a\u0308stjad aitasid kolmandalt korruselt redeliga alla u\u0308he kodus olnud ha\u0308dasolija. Po\u0303lenud korteris ei olnud to\u0308o\u0308korras suitsuandurit, misto\u0303ttu avastati tulekahju hilja ning ko\u0303igi elude pa\u0308a\u0308stmiseks saabus abi su\u0308ndmuskohale liiga hilja."}, {"text_idx": "#000001", "text": "See on ka\u0308esoleval aastal Tartus juba teine korteritulekahju, kus hukkub korraga kaks inimest. Veebruaris hukkusid Kivi ta\u0308naval korteripo\u0303lengus vanemaealine mees ja naine. Tulekahjude ohvriks ja\u0308a\u0308vadki sageli vanemaealised ja tervisprobleemidega elanikud, kellel raskusi kiire reageerimise ja liikumisega. Po\u0303lenud korteris oli ma\u0308rke kehvapoolsest toimetulekust ja tuleohtlikest ka\u0308itumisharjumustest."}, {"text_idx": "#000002", "text": "Antud traagilise su\u0308ndmuse valguses kutsub Pa\u0308a\u0308steamet korteriu\u0308histute juhte teada andma tuleohtu po\u0303hjustavatest kortermaja elanikest riigi infotelefonil 1247 vo\u0303i Pa\u0308a\u0308steameti u\u0308ldmeilile rescue@rescue.ee, et pa\u0308a\u0308stjad saaksid la\u0308bi viia tuleohutusalase koduno\u0303ustamise. Edastatav info: no\u0303ustamist vajava inimese nimi, aadress, vo\u0303imalusel telefoninumber, probleemi lu\u0308hikirjeldus."}, {"text_idx": "#000003", "text": "Pa\u0308a\u0308steamet viib riskikodus la\u0308bi tuleohutusalase no\u0303ustamise, et to\u0303sta inimeste tuleohutusalaste teadlikkust, paigaldab vajadusel suitsuanduri ning ja pu\u0308u\u0308ab koosto\u0308o\u0308s KOViga leida lahendusi kodu tuleohutumaks muutmiseks. Oluline on siinkohal veelkord korrata, et tegemist on no\u0303ustamise ja abistamisega, mitte karistava iseloomuga tegevusega."}, {"text_idx": "#000004", "text": "Palume korteriu\u0308histute juhtidel po\u0308o\u0308rata erilist ta\u0308helepanu tuleohutuse ku\u0308simustele u\u0308histusse kuuluvates eluruumides ja hinnata ja\u0308rgnevate ohutegurite esinemist:"}, {"text_idx": "#000006", "text": "Praegusel suure koroonaohu perioodil keskenduvad pa\u0308a\u0308stjad tuleohutusalases ennetusto\u0308o\u0308s ja no\u0303ustamistel ainult va\u0308ga ko\u0303rge tuleohu riskiga kodude elanikele."}]